MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA 
HOTĂRÂREA NR.106
Consiliul Local al Municipiului Craiova, întrunit în şedinţa ordinară din data de 24.02.2011;

Având în vedere raportul nr. 4245/2011 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr.522/2009 referitoare la contractele de închiriere, având ca obiect terenuri care aparţin domeniului privat al municipiului Craiova, pe care sunt amplasate construcţii provizorii şi rapoartele comisiilor de specialitate ale Consiliului Local al Municipiului Craiova nr.39, 40, 41, 42 şi 43/2011;  
În conformitate cu prevederile Legii nr.273/2006 privind finanţele publice locale, modificată şi completată şi Legii nr.50/1991, republicată, privind autorizarea executării lucrărilor de construcţii;

În temeiul art.36, alin.2, lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1.  Se aprobă desfiinţarea construcţiilor provizorii identificate la poziţiile nr.6 şi 7 din anexa nr.1 şi poziţiile nr.3, 23, 24, 25, 27, 29, 32 din anexa nr.2 ale Hotărârii Consiliului Local al Municipiului Craiova nr.522/2009 şi aducerea terenurilor pe care sunt amplasate, la starea iniţială, pe cheltuiala proprie a proprietarilor construcţiilor
Art.2. Se aprobă modificarea Hotărârii Consiliului Local al Municipiului Craiova nr.522/2009 în sensul anulării poziţiilor nr.6 şi 7 din anexa nr.1 şi poziţiilor nr.1, 2, 3, 13, 14, 18, 19, 20, 21, 23, 24, 25, 26, 27, 29, 32 din anexa nr.2 ale Hotărârii Consiliului Local al Municipiului Craiova nr.522/2009.

  Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Direcţia Economico – Financiară şi Direcţia Patrimoniu vor aduce la îndeplinire prevederile prezentei hotărâri.

